Marlin Model 60

KinnigBroDoareKarabinenn damaotomatekMont en-droTennata dre argilMunision.22 Long RifleProduerienMarlin FirearmsRemingtonBloavezh krouidigezh1960Mare produiñ1960 - 2020Skouerennoù produetOuzhpenn 11.000.000Perzhioù teknikelMas2,5 kgHirderA-raok kreiz ar bloavezhioù 1980 : 1.029 mmGoude : 953 mmHirder ar c'hanolA-raok kreiz ar bloavezhioù 1980 : 559 mmGoude : 483 mmTizh mont e-maez ar boledoù390 m/sEndalc'hKarger korzennekA-raok kreiz ar bloavezhioù 1980 : 17 tennGoude : 14 tennLezennRummad e Bro-C'hallB
Ar Marlin Model 60, anvet ivez Marlin Glenfield Model 60, zo ur garabinenn stadunanat damaotomatek kambret e .22 Long Rifle. Produet eo bet da gentañ gant Marlin Firearms e North Haven (Connecticut) ha goude gant Remington e Huntsville (Alabama) hag e Mayfield (Kentucky) eus 1960 betek 2020. Ar Marlin Model 795 zo deveret eus ar Model 60. Unan eus an armoù-skoaz gwerzhet ar muiañ er bed en e galibr eo.

 Istor 
Savet e oa bet ar Model 60 gant Ewald Nichol e 1959 diwar ar garabinenn Marlin Model 99 produet etre 1959 ha 1961. Implijout a rae ar Micro-Groove brevedet gant Marlin, da lavaret eo rizennoù bihanoc'h er c'hanol a oa sañset lakaat an arm da vezañ resisoc'h McNAB Chris, Armes à feu Encyclopédie visuelle, L'Imprévu, 2022, p.152.

Meur a stumm eus ar Model 60 zo bet abaoe 1960, met e 1985 e oa bet degaset ar cheñchamantoù pouezusañ : ur c'harger korzennek berroc'h (14 kartouchenn ennañ e-lec'h 17) hag ur morailh a chome hanter-zigor pa oa goullo ar c'harger.

11 milion a garabinennoù Model 60 zo bet gwerzhet abaoe 1960 hervez Marlin Pajenn Rimfire war lec'hienn Marlin Firearms (lennet d'an 20/01/2024). Un arm poblek eo e Stadoù-Unanet Amerika evit an dudiamant pe chase al loened gwelet evel noazus.

E 2020 e voe gwerzhet Marlin da Sturm, Ruger & Co. pa reas Remington freuz-stal. Un harz a voe lakaet war broduiñ ar Model 60, dre ma oa e kevezerezh gant ar Ruger 10/22.

 Perzhioù nesañ 
kleiz|thumb|Div Marlin Model 60 : unan gozh (a-us), produet etre 1960 ha 1985, dezhi ur c'harger korzennek 18 kartouchenn ken hir hag ar c'hanol ; hag ar stumm nevesañ (dindan) produet etre 1985 ha 2020. War homañ eo berroc'h ar c'harger korzennek evit ar c'hanol.

 karabinenn damaotomatek kambret e .22 Long Rifle
 karger korzennek 17 tenn (a-raok 1985) pe 14 tenn (goude 1985)
 lamm e koad stumm Monte-Carlo
 mas : 2,5 kg
 hirder : 1.029 mm (a-raok 1985), 953 mm (goude 1985)
 hirder ar c'hanol : 559 mm (a-raok 1985), 483 mm (goude 1985)
 kouch a c'haller reoliañ
 boutoñs-surentez a-dreñv d'an draen

 Stummoù 
 Model 60 (stumm orin)
 Model 6082, stumm 1982 e koun an U.S. Cavalry
 Model 60C, liv darguzhat
 Model 60SN, dezhi ul lamm e gwienn-wer
 Model 60SB, e dir divergl
 Model 60DL, gant ul lamm koad kraoñ
 Model 60SS
 Model 60SSK
 Model 60S-CF
 Model 60DLX

 Daveennoù 

Rummad:Karabinennoù
Rummad:Armoù SUA